รัฐบาลไทย-ข่าวทำเนียบรัฐบาล-บอร์ดกวช. มีมติเห็นชอบแต่งตั้งคณะอนุกรรมการดำเนินงานถวายพระราชสมัญญาสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสครบรอบ 70 ปี
วันพฤหัสบดีที่ 9 มิถุนายน 2565
บอร์ดกวช. มีมติเห็นชอบแต่งตั้งคณะอนุกรรมการดําเนินงานถวายพระราชสมัญญาสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสครบรอบ 70 ปี
บอร์ดกวช. มีมติเห็นชอบแต่งตั้งคณะอนุกรรมการดําเนินงานถวายพระราชสมัญญาสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสครบรอบ 70 ปี หอจดหมายเหตุแห่งชาติ และเตรียมเสนอให้ “นาค” เป็นเอกลักษณ์ประจําชาติประเภทสัตว์ในตํานาน
บอร์ดกวช. มีมติเห็นชอบแต่งตั้งคณะอนุกรรมการดําเนินงานถวายพระราชสมัญญาสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสครบรอบ 70 ปี หอจดหมายเหตุแห่งชาติ และเตรียมเสนอให้ “นาค” เป็นเอกลักษณ์ประจําชาติประเภทสัตว์ในตํานาน
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) ในฐานะรองประธานกรรมการวัฒนธรรมแห่งชาติ เปิดเผยว่า เมื่อเร็วๆ นี้ได้ประชุมคณะกรรมการวัฒนธรรมแห่งชาติ (กวช.) ครั้งที่ 5/2565 โดยมีนายวิษณุ เครืองาม รองนายกรัฐมนตรีในฐานะประธานกรรมการวัฒนธรรมแห่งชาติ เป็นประธานการประชุมฯ ที่ศูนย์ประชุมกระทรวงวัฒนธรรมและระบบประชุมทางไกลออนไลน์ โดยที่ประชุมมีมติเห็นชอบแต่งตั้งคณะอนุกรรมการดําเนินงานถวายพระราชสมัญญาสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสครบรอบ 70 ปี หอจดหมายเหตุแห่งชาติ กระทรวงวัฒนธรรม กรมศิลปากร ตระหนักในพระมหากรุณาธิคุณของพระองค์ที่ทรงให้ความสนพระราชหฤทัยต่อบทบาทการดําเนินงานของหอจดหมายเหตุแห่งชาติ และทรงให้ความสําคัญต่อการจัดการเอกสารจดหมายเหตุประเทศไทย เพื่อประโยชน์ในการอนุรักษ์เอกสารจดหมายเหตุในฐานะมรดกทางประวัติศาสตร์ พระองค์เสด็จพระราชดําเนินทรงประกอบพระราชกรณียกิจด้านจดหมายเหตุทั้งในและต่างประเทศ ทรงบันทึกข้อมูลในรูปแบบต่างๆด้วยพระองค์เองแล้วทรงนําพระราชนิพนธ์มาเผยแพร่เพื่อการศึกษาทั้งพระราชทานพระราชดําริประกอบพระราชกรณียกิจนานัปการอันเป็นประโยชน์ต่อการพัฒนางานจดหมายเหตุ จึงน้อมเกล้าฯถวายพระราชสมัญญาที่เหมาะสมแด่พระองค์ เผยแผ่พระเกียรติคุณให้แผ่ไพศาล
รัฐมนตรีว่าการกระทรวงวัฒนธรรม กล่าวอีกว่า คณะอนุกรรมการฯ มีรมว.วธ. นายวีระ โรจน์พจนรัตน์ อดีตรมว.วธ.และศาสตราจารย์พิเศษธงทอง จันทรางศุ เป็นที่ปรึกษา นางยุพา ทวีวัฒนะกิจบวร ปลัดกระทรวงวัฒนธรรม เป็นประธานอนุกรรมการฯ ส่วนอนุกรรมการฯประกอบด้วยอธิบดีกรมศิลปากร ศิลปินแห่งชาติ ผู้ทรงคุณวุฒิและผู้บริหารสํานักหอสมุดแห่งชาติ สํานักวรรณกรรมและประวัติศาสตร์และสํานักหอจดหมายเหตุแห่งชาติ มีหน้าที่พิจารณากลั่นกรองข้อมูลเพื่อการดําเนินงานถวายพระราชสมัญญาและดําเนินงานถวายพระราชสมัญญาฯให้เป็นไปด้วยความเรียบร้อยและสมพระเกียรติ อีกทั้งที่ประชุมได้ให้วธ.โดยกรมศิลปากรจัดทําโครงการและกิจกรรมเฉลิมพระเกียรติ อาทิ พิธีถวายพระราชสมัญญาฯ จัดสัมมนาระดับชาติ ประกาศยกย่องจดหมายเหตุที่บันทึกโดยชาวต่างชาติ และจัดทําหนังสือที่ระลึกโดยคัดเลือกเอกสารจดหมายเหตุเรื่องสําคัญนําเสนอในรูปแบบเรื่องสั้น 70 เรื่อง
นายอิทธิพล กล่าวด้วยว่า ขณะเดียวกันที่ประชุมได้หารือเรื่องที่คณะกรรมการเอกลักษณ์ของชาติมีมติเสนอให้“นาค”เป็นเอกลักษณ์ประจําชาติประเภทสัตว์ในตํานาน โดยที่ประชุมมีมติเห็นชอบเสนอให้“นาค”เป็นเอกลักษณ์ประจําชาติประเภทสัตว์ในตํานาน เนื่องจาก “นาค” มีความเกี่ยวพันกับวิถีชีวิตและดํารงอยู่คู่กับสังคมไทยมาอย่างยาวนานและเกี่ยวข้องกับสถาบันชาติ ศาสนาและพระมหากษัตริย์ ซึ่งแม้ประเทศไทยจะรับวัฒนธรรมเรื่อง“นาค” มาจากประเทศอินเดีย แต่ไทยได้นํามาปรับ สร้างสรรค์และต่อยอดโดยสื่อออกมาผ่านขนบธรรมเนียมประเพณี วัฒนธรรมและพิธีกรรมต่างๆ งานวรรณกรรม ศิลปะและสถาปัตยกรรมโดยเฉพาะที่เกี่ยวข้องกับพระพุทธศาสนามีอยู่ในทุกภูมิภาคของประเทศไทย อีกทั้งปัจจุบันมีการนําเรื่อง “นาค”ไปต่อยอด“Soft Power”ความเป็นไทยมากมาย เช่น ละคร ภาพยนตร์โดยมีการเผยแพร่ไปสู่สังคมโลกและผู้แทนคณะกรรมการเอกลักษณ์ของชาติได้ประสานสํานักช่างสิบหมู่ กรมศิลปากรให้เขียนภาพต้นแบบ“นาค”เพื่อให้คณะกรรมการเอกลักษณ์ของชาติและคณะกรรมการวัฒนธรรมแห่งชาติพิจารณาก่อนที่จะนําเสนอข้อมูลและภาพต้นแบบ “นาค” เข้าสู่การพิจารณาของคณะรัฐมนตรี (ครม.) นอกจากนี้ ที่ประชุมได้รับรายงานผลจากกรมส่งเสริมวัฒนธรรม (สวธ.) ที่ส่งผู้แทนเข้าร่วมรับฟังการเสวนา“ประเด็นการแต่งตั้งศิลปินแห่งชาติ สาขาทัศนศิลป์ (ภาพถ่าย) ประจําปี 2564” โดยที่ประชุมได้ให้สวธ.นําข้อเสนอจากการเสวนาดังกล่าวมาประกอบการพิจารณาในการปรับปรุงคณะอนุกรรมการคัดเลือกศิลปินแห่งชาติและกระบวนการพิจารณาคัดเลือกศิลปินแห่งชาติต่อไป